Document ID: 32007D0861

PADOMES LĒMUMS
(2007. gada 10. decembris),
lai parakstītu un provizoriski piemērotu Nolīgumu vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību
(2007/861/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmo teikumu,
ņemot vērā Komisijas priekšlikumu,
tā kā:
(1)
Komisija Kopienas vārdā ir risinājusi sarunas par nolīgumu vēstuļu apmaiņas veidā, lai uz vienu gadu pagarinātu pastāvošo Nolīgumu un protokolus par tekstilizstrādājumu tirdzniecību ar Baltkrievijas Republiku, veicot dažas daudzuma ierobežojumu korekcijas.
(2)
Nolīgums vēstuļu apmaiņas veidā būtu provizoriski jāpiemēro no 2008. gada 1. janvāra, kamēr tiek pabeigtas procedūras tā noslēgšanai, ar nosacījumu, ka arī Baltkrievijas Republika to piemēro provizoriski.
(3)
Nolīgums vēstuļu apmaiņas veidā būtu jāparaksta Kopienas vārdā,
IR NOLĒMUSI ŠĀDI.
1. pants
Ar šo Padomes priekšsēdētājs tiek pilnvarots norīkot personu vai personas, kas ir tiesīgas Kopienas vārdā parakstīt Nolīgumu vēstuļu apmaiņas veidā starp Eiropas Kopienu un Baltkrievijas Republiku, ar ko groza Nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, ņemot vērā tā iespējamu noslēgšanu vēlāk.
2. pants
Ar nosacījumu, ka tas notiek savstarpīgi, nolīgumu vēstuļu apmaiņas veidā provizoriski piemēro no 2008. gada 1. janvāra, kamēr tiek pabeigtas procedūras tā formālai noslēgšanai.
Nolīguma vēstuļu apmaiņas veidā teksts ir pievienots šim lēmumam.
3. pants
1. Ja Baltkrievijas Republika nepilda 2.4. punktu nolīgumā vēstuļu apmaiņas veidā, 2008. gada kvotu samazina līdz 2007. gada līmenim.
2. Lēmumu īstenot 1. punktu pieņem saskaņā ar procedūrām, kas minētas 17. pantā Padomes Regulā (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm (1).
4. pants
Šo lēmumu publicē Eiropas Savienības Oficiālajā Vēstnesī.
Tas stājas spēkā nākamajā dienā pēc tā publicēšanas Oficiālajā Vēstnesī.
Briselē, 2007. gada 10. decembrī

Labels: 1
5
3
18
15